
Mestský súd Bratislava IV B1-7C/51/2020 1120214909 04. 06. 2024 Mgr. Jakub Sládek ECLI:SK:MSBA4:2024:1120214909.3
Uznesenie Mestský súd Bratislava IV v spore žalobcu: K. K., B.. XX.X.XXXX, Z.. XX.X.XXXX, naposledy bytom O. XX/F, X., proti žalovanému: neuvedený, o žalobe na obnovu konania, takto rozhodol: Konanie zastavuje. odôvodnenie: 1. Žalobca dňa 1.10.2020 podal na súd žalobu na obnovu konania, ktorou sa domáhal obnovenia konania vedeného na Okresnom súde Bratislava I, ktorého výsledkom bol rozsudok sp. zn. 14C/66/2014. 2. Súd zistil, že v priebehu konania dňa 31.3.2022 žalobca zomrel. 3. Podľa § 63 ods. 1 CSP ak strana zomrie počas konania skôr, ako sa konanie právoplatne skončí, súd posúdi podľa povahy sporu, či má konanie zastaviť, alebo či v ňom môže pokračovať. 4. Podľa § 63 ods. 2 CSP v konaní súd pokračuje najmä vtedy, ak ide o majetkový spor. Súd rozhodne, že v konaní pokračuje s dedičmi strany, prípadne s tými, na ktorých podľa výsledku dedičského konania prešlo právo alebo povinnosť, o ktorú v konaní ide, a to len čo sa skončí konanie o dedičstve. 5. V tomto prípade žalobca zomrel počas konania skôr, ako sa konanie právoplatne skončilo. Žalobca sa domáhal obnovy konania, pričom tento druh konania nepredstavuje majetkový spor. Preto súd posúdil, že nie je potrebné v konaní pokračovať. Vzhľadom na uvedené súd podľa § 63 ods. 1 CSP konanie zastavil. Poučenie: Proti tomuto uzneseniu možno podať odvolanie do 15 dní odo dňa jeho doručenia na Mestskom súde Bratislava IV. V odvolaní sa popri všeobecných náležitostiach podania (t.j. ktorému súdu je určené, kto ho robí, ktorej veci sa týka, čo sa ním sleduje a podpis a spisovú značku) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

